《祈雨感应琴斋檐溜忽得双鱼》
宋代·赵时韶

檐流非沼亦非池，跃出双鱼亦自奇。不是悬于庭上落，便因生出釜中来。

听琴莫笑音非古，叶梦须知稔可期。谩说佩金佳谶在，陶腰似觉未消伊。

作者简介：赵时韶，魏王廷美九世孙（《宋史·宗室世系表》二○）。曾为王伯大（留耕）客。有《孤山晚稿》，已佚。　赵时韶诗，据《诗渊》等书所录，编为一卷。